
Önkormányzati Képviselőtestület

         8296 Monostorapáti

Száma: 113-6/2010.

J e g y z ő k ö n y v

Készült:
Monostorapáti község Önkormányzati Képviselőtestületének 2010. augusztus 18-án /szerdán/  18.00 órai kezdettel megtartott rendes nyilvános üléséről. 

Helye: 
Monostorapáti Körjegyzőség hivatali helyisége

.

Jelen vannak: 

Hárshegyi József

polgármester




Csillag Csaba


alpolgármester




Egyed Péter


képviselő




Polgár László


képviselő




Szálinger Péter

képviselő





Varga János


képviselő





Távolmaradását előzetesen bejelentette: 





Szipőcs Csaba


képviselő





Sztrik Emilné


képviselő

Tanácskozási joggal meghívottak: 





Takács Lászlóné

körjegyző





Török Zoltánné

Mozgáskorlt.helyi csop.vez.





Zentai János


Nyugdíjasklub vezetője





Kiss János


Ifjúsági Klub vez. 





Soós Gyula


Nagycsaládos egy. vez. 





Somogyi Imréné

Alapítvány elnöke





Dr. Török Antal

„Tornaterem” Alapítvány elnöke





Stiglicz Rita


Műv. ház vezető

Jegyzőkönyv hitelesítők:
Csillag  Csaba


alpolgármester




Egyed Péter


képviselő

Jegyzőkönyvvezető: 

Bati Istvánné 


főelőadó

Hárshegyi József  polgármester köszöntötte a megjelenteket. Megállapította, hogy az ülés  határozatképes, hisz  a 8 fő képviselőből 6 fő jelen van, így azt megnyitotta. Bejelentette, hogy az SZMSZ alapján a jegyzőkönyv hitelesítők: Csillag Csaba alpolgármester és Egyed Péter   képviselők lesznek.

Ismertette a napirendet, kérte,  azt egyetértés esetén fogadják el.

Képviselőtestület tagjai a javaslattal egyetértettek, a napirendet egyhangúlag, 6 igen szavazattal,  határozathozatal nélkül elfogadták.

N a p i r e n d : 
1./    Monostorapáti község Önkormányzata Gyermekjóléti és 

 Gyermekvédelmi feladatainak átfogó értékelés kiegészítése. 

 Előadó:    Hárshegyi József

polgármester
                                    2./    Beszámoló a Művelődési Ház, TELEHÁZ tevékenységéről.

                                            Előadó:    Stiglicz Rita 


Műv. ház vezető

3./ Beszámoló az önkormányzat által alapított alapítványok tevékenységéről 


Előadó:   Somogyi Imréné   alapítvány elnöke




  Dr. Török Antal   alapítvány elnöke

4./     Vegyes, aktuális ügyek.


Előadó:    Hárshegyi József




   polgármester




   Takács Lászlóné

                           körjegyző

1. Napirend

Hárshegyi József   polgármester  elmondta, hogy a  Képviselő-testület 2010. április 21-én megtárgyalta a gyermekjóléti és gyermekvédelmi feladatok ellátásáról szóló beszámolót. A Közép-dunántúli Regionális Államigazgatási Hivatal Szociális és Gyámhivatal Veszprémi Kirendeltsége kifogásolta, hogy az értékelés nem tartalmazza a gyermekjóléti szolgálatnál végzett szakmai ellenőrzés tapasztalatainak bemutatását ezért kérte az értékelés kiegészítését. 
A kiegészítést a képviselők írásban megkapták. Kérte, amennyiben az előterjesztéssel kapcsolatban kérdésük, észrevételük van, tegyék meg. 

Képviselők részéről észrevétel, hozzászólás nem volt, javasolta a kiegészítés elfogadását. 

Képviselő-testület a javaslattal egyetértett, egyhangúlag, 6 igen szavazattal meghozta az alábbi: 

39/2010. /VIII. 18./ Ökt. számú
      h a t á r o z a t o t 

Monostorapáti  község Önkormányzatának Képviselőtestülete   „Monostorapáti  község Önkormányzata gyermekjóléti és gyermekvédelmi feladatainak átfogó értékelés kiegészítése” című előterjesztést elfogadja. 

Képviselőtestület utasítja a körjegyzőt, hogy az értékelést küldje meg a Közép-dunántúli Regionális Államigazgatási Hivatal       Szociális  és Gyámhivatal Veszprém Kirendeltsége részére. 

                                       
      Felelős: 
Takács Lászlóné







körjegyző 

Határidő:    2010. augusztus 19.

2.  Napirend
Hárshegyi József    polgármester elmondta, hogy a Művelődési házban, Könyvtárban, Teleházban, és a Falumúzeumban végzett 2010. évi munkáról szóló beszámolót minden képviselő írásban megkapta. 

Felkérte Stiglicz Rita Művelődési ház vezetőt, amennyiben az előterjesztéssel kapcsolatban szóbeli kiegészítési van, tegye meg. 

Stiglicz Rita  elmondta, hogy a beszámoló részletesen tartalmazza az elmúlt évben végzett munkát, ezért szóbeli kiegészítése nincs. 
Hárshegyi József   elmondta, hogy a beszámoló időrendben mutatja be a tevékenységet, a megrendezett programokat, témakörönként megbontva a teljesség igényét mutatja. Elmondható, hogy mozgalmas programok voltak, elfogadásra javasolta. A beszámolóból a pénzügyi mozgást is meg lehet állapítani.
Varga János   képviselő is részletesnek, alaposnak találta a beszámolót. Hiányolta azonban a bevételek mellett a kiadások feltüntetését. Örömtelinek tartotta, hogy a programok 90 %-át a helyiek vették igénybe, sok volt az ismeretterjesztő- oktató program, ezért dicséret illeti a Ritát. 
Polgár László   képviselő megkérdezte hogyan alakult a kultúrotthon pénzügyi helyzete, nullszaldós, vagy veszteséges. 

Hárshegyi József  elmondta, hogy a Művelődési ház, Teleház szolgáltatási tevékenységet folytat, bevétele csak a terembérbe adásból származik, ezért veszteséges. Ahol tudnak takarékoskodnak, a fűtés megfelelő, gázzal és fával fűtenek. Az épület állaga jó, javítást nem igényel. A könyvtár belső festésére még  az idei évben  sor kerül. A vízfogyasztásra kell egy kicsit odafigyelni. A látogatottság megfelelő, a szakmai munka is jó. Amennyiben az anyagiak engedik több zárt, beszélgetős esteket kellene szervezni. A rendezvények a Völgynapok alatt sikeresen voltak.
Soós Gyula   elmondta, hogy a Nagycsaládos egyesületnek nincs saját helyisége, ezért  megbeszéléseiket, programjaikat csak a kultúrotthonban tudják lebonyolítani. Megköszönte Stiglicz Rita segítségét, hogy bármilyen időpontban rendelkezésükre állt. 

Varga János   elmondta,  lehet, hogy szükség lesz még az ősz folyamán a kultúrházra, ehhez kéri a segítséget.  A Muzsikás együttes lejön egy napra zenei oktatást tartani a gyerekek részére. A pontos időpontot még nem tudják megmondani, amint tudja azonnal jelezni fogja, csak azt kéri legyen szabaddá téve a kultúrház. 

Hárshegyi József   elmondta Kapolcson is volt minden nap ilyen zenei oktatás a gyerekeknek, akik nagyon élvezték.  Természetesen a kultúrház bármikor rendelkezésre áll.
Kiss János   elmondta, hogy a TELEHÁZ működési feltételei nem megfelelőek, a számítógépek rendszeres karbantartásra szorulnak, elavultak. Az internet kapcsolattal is többször gond van.

Hárshegyi József   elmondta, hogy a gépek karbantartása időszakonként megtörténik, de sajnos a rendszer lassú, technikai fejlesztésre lenne szükség, melyhez jelenleg anyagi forrása nincs az önkormányzatnak. 

Mivel több hozzászólás nem volt,  javasolta a beszámoló elfogadását. 

Képviselő-testület a javaslattal egyetértett, egyhangúlag 6 igen szavazattal meghozta az alábbi:

40/2010. /VIII. 18./ Ökt. számú


h a t á r o z a t o t

Monostorapáti  község Önkormányzata Képviselő-testülete „Beszámoló a Művelődési Ház, Könyvtár, Teleház, Falumúzeum 2010. évi munkájáról” szóló beszámolót e l f o g a d j a. 
/Beszámoló a jkv. mellékletét képezi/

3. Napirend

Hárshegyi József   polgármester elmondta, hogy  jelenleg kettő  - Önkormányzat által alapított - alapítvány működik a községben: „Tornaterem építése, sporteszközök fejlesztése” Közalapítvány, valamint az Arany János Tanulmányi Alapítvány. 
Megkérte Somogyi Imrénét a Tanulmányi Alapítvány kuratóriumi elnökét, hogy adjon tájékoztatást az Alapítvány munkájáról. 
Somogyi Imréné    elmondta, hogy írásbeli  beszámolót nem tudott készíteni, mivel nem tartózkodott itthon. Az Alapítványt Klimó Károly festőművész és az Önkormányzat alapította, a kuratórium elnökének 2000. június 30-án választották meg.  Eredeti célja a hátrányos helyzetű, de jó képességű tanulók támogatása volt, jelenleg a tehetséges gyerekek tovább tanulását támogatják. A törzstőke kamata fedezte a támogatásokat, de idővel sajnos a tőkéhez is hozzá kellett nyúlni. 2008-ig tudtak támogatást adni az Alapítvány pénzéből. 2009. és 2010. évben a Márton napi rendezvény bevételéből adott támogatásból kaptak a tehetséges tanulók. Jelenleg bankszámlával nem rendelkeznek, mivel a pénzintézeti költségeket nem tudták fedezni. Jövőre nézve megállapítható, hogy  ez a támogatási rendszer egyre nehezebben működik, pénzforrást kellene találni, támogató szponzorokat, vállalkozókat keresni. 
Csillag Csaba   megkérdezte, csak egy tanulót támogatnak, vagy többet egy évben. 

Somogyi Imréné    elmondta több gyerek is kap támogatást, a tanári kar ad javaslatot a támogatásra. 

Hárshegyi József    elmondta, az Alapítványnak létrehozásakor valóban az volt a célja, hogy a hátrányos helyzetű gyerekeket támogassa, ez most már változott, a tehetséges gyerekek kapnak támogatást. Ebből mindig vita volt. Az osztályfőnök, tanári kar véleménye alapján évente 2-3 gyerek kapott támogatást, ezt a kamathozadék már nem fedezte. Jelenleg ellentmondás keletkezett a helyi és vidéki szülők között, hisz az iskola összevonás után már nem csak Monostorapáti gyerekek járnak az iskolába. Ennek feloldására Taliándörögd és Kapolcs is létrehozott egy alapot az ott élő, de Monostorapátiban tanuló gyerekek támogatására.  Véleménye szerint így a jelenlegi rendszer jó, hiszen a tehetséges tanulókat a települések külön-külön tudják támogatni.
Polgár László   megkérdezte, amennyiben összejönnének támogatási pénzek, lehetne –e az önkormányzat számláján kezelni, így meg lehetne spórolni a számlavezetési díjat.
Takács Lászlóné   körjegyző elmondta, hogy az Alapítványi befizetéseket csak elkülönített számlán lehet kezelni, önkormányzati számlára nem lehet befizetni erre a célra támogatást. Mivel az iskola neve az összevonás után megváltozott, módosítani kell az Alapítvány Alapító okiratát is, melyet a Képviselő-testületnek kell elfogadni. 

Hárshegyi József   megköszönte a hozzászólásokat, felkérte Dr. Török Antalt a Tornaterem építésére létrehozott Alapítvány kuratóriumi elnökét adjon tájékoztatást az Alapítvány működéséről. 

Dr. Török Antal   elmondta,  2003-tól   elnöke az Alapítványnak. Bevételük az adó 1 %-ának felajánlásából származik, mely jelenleg 981.134,-Ft. Az Alapítvány működését egy alkalommal ellenőrizte az ügyészség, a jelzett hiányosság kijavításra került. 
Hárshegyi József   polgármester megköszönte  a tájékoztatásokat, javasolta  a beszámolók elfogadását. 

Képviselő-testület a javaslattal egyetértett, egyhangúlag 6 igen szavazattal meghozta az alábbi: 

41/2010. /VIII. 19./ Ökt. számú 


h a t á r o z a t o t

Monostorapáti község Önkormányzata Képviselő-testülete  az „Arany János Általános Iskola Tanulmányi Alapítvány”  valamint „Tornaterem építése, sporteszközök fejlesztése” Közalapítvány   tevékenységéről szóló beszámolókat  e l f o g a d j a . 
4. Napirend
Takács Lászlóné  körjegyző elmondta, hogy a Választási Bizottság választott tagjainak megbízatása a következő általános országgyűlési képviselő-választásra létrehozott Választási Bizottság alakuló üléséig tart.  A választási eljárásról szóló 1997. évi C. törvény 23. §-a alapján a választási szervet – egy szavazókörös település esetén Helyi Választási Bizottságot – 2010. augusztus 22-ig kell megválasztani. A Választási Bizottság tagjainak személyére a Helyi Választási Iroda vezetője tesz indítványt. 
Javasolta az alábbi személyeket megválasztani a bizottság tagjainak:

Dr. Kurkó György, Somogyi Istvánné, Stiglicz Rita, Bodóné Molnár Györgyi és Takács Tiborné.

Hárshegyi József   polgármester kérte a képviselőket, aki egyetért a javasolt személyek megválasztásával, kézfeltartással jelezze. 
Képviselő-testület  egyhangúlag, 6 igen szavazattal meghozta az alábbi: 

42/2010. /VIII. 18./ Ökt. számú

h a t á r o z a t o t

Monostorapáti község Önkormányzata Képviselő-testülete a választási eljárásról szóló 1997. évi C. törvény 23. §-a alapján a Helyi Választási Bizottság tagjainak az alábbi személyeket megválasztja: 

Dr. Kurkó György Monostorapáti, Vörösmarty u. 2. 
Somogyi Istvánné Monostorapáti, Csokonai u. 4.

Stiglicz Rita Monostorapáti, Árpád u. 16.

Bodóné Molnár Györgyi Monostorapáti, Csokonai u. 24. 

Takács Tiborné Monostorapáti, Petőfi u. 3. 
Képviselő-testület felhatalmazza a polgármestert, hogy a megválasztott tagoktól az esküt vegye ki, a megbízóleveleket adja át.

Felelős:    Hárshegyi József

                 polgármester

Határidő:  2010. augusztus 25.

Hárshegyi József  polgármester ismertette az Oktatási Minisztérium pályázati kiírását, mely alapján lehetősége van az önkormányzatnak arra, hogy 2011. évben is csatlakozzon a Bursa Hungarica Felsőoktatási Önkormányzati Ösztöndíj pályázathoz. 

Javasolta az eddigi évekhez hasonlóan a csatlakozásról szóló szándéknyilatkozat megküldését. 

Képviselőtestület a javaslattal egyetértett, egyhangúlag, 6 igen szavazattal meghozta az alábbi: 

43/2010. /VIII. 18./ Ökt. számú 

h a t á r o z a t o t 

Monostorapáti község Önkormányzata Képviselőtestülete a Nemzeti Erőforrás Minisztériummal együttműködve 2011. évre csatlakozni kíván a hátrányos helyzetű felsőoktatási hallgatók, illetőleg tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíj pályázathoz. 

Felhatalmazza a polgármestert a szándék-nyilatkozat aláírására. 

Utasítja a körjegyzőt, hogy a szándéknyilatkozatot az OKM Támogatáskezelő Igazgatósága  /1244 Budapest, Pf. 920./ részére küldje meg. 

Felelős:   Takács Lászlóné



     körjegyző

Határidő:   2010. szeptember 30.

Hárshegyi  József   polgármester  ismertette az Észak-Balatoni Térség Szilárdhulladék kezelési Önkormányzati Társulás elnökének levelét, melyben kérte a Társulás Alapító Okirata, valamint a Társulási Megállapodás módosításának Képviselő-testület általi jóváhagyását. A módosításra azért van szükség, mert a projekt II. ütemének megvalósításához szükséges jármű beszerzésre KEOP pályázatot szeretne a társulás benyújtani, az ehhez szükséges eljárási szabályokat a Társulási Megállapodásnak, illetve az Alapító Okiratnak tartalmaznia kell. A módosítások sem az önkormányzatoknak, sem a lakosságnak nem jelentenek többlet anyagi terhet, sőt a 2011. évi hulladékártalmatlanítási díjak minél kisebb mértékű emelését célozzák.  Amennyiben sikeres lesz a pályázat nem kell hitelt felvenni a gépek beszerzéséhez. 
Kérte a képviselőket mondják el véleményüket.

Polgár László   képviselő megkérdezte mi az oka annak, hogy alultervezett a beruházás, miért van szükség hitel felvételére. A közel hárommilliárd forint hiányra felveendő hitel a lakossági terheket fogja emelni. 

Hárshegyi József    elmondta, hogy a beruházás indulásakor tervezett költségek emelkedtek, a fejlesztéshez – géppark vásárlásához - kellene hitelt felvenni, ezt szeretnék elkerülni a pályázat benyújtásával. Eredetileg Herenden, illetve Városlődön valósult volna meg a beruházás, erre a betervezett költségek egy része el lett költve, ez már plusz költségként jelentkezett, egyes esetekben megduplázta a kiadásokat.  Most a kivitelezés végén már látszik, hogy a projekt alulfinanszírozott, az üzemeltetéshez szükséges eszközök  beszerzésére már nincs pénz. További kötelezettségként terheli a társulást a projekt második üteme, melyből a korábbi és illegális hulladék-lerakóhelyek rekultivációjának előkészítésére támogatást nyert, a kivitelezésre november 30-ig lehet pályázatot benyújtani.  A hiányzó eszközök beszerzését KEOP pályázatból szeretnék finanszírozni. Ennek feltétele, hogy a Társulási Megállapodás tartalmazza a KEOP eljárási szabályoknak megfelelő rendelkezéseket, ezért van szükség a módosításra. Tehát a hitelfelvételt pályázati forrással szeretnék kiváltani.
Polgár László  elmondta, hogy  a 2011-től fizetendő magas szemétszállítási díj miatt több szemét kerül az utak mellé, nő az illegális szemétlerakók száma. Az Ágóban lévő földterületén  jelenleg is fekete szemetes zsákokat helyeztek el. Javasolta, hogy az önkormányzati dolgozó naponta többször nézzen körül az önkormányzati utak környékén, ha tetten éri az elkövetőket, a kiszabott bírságnak talán visszatartó ereje lenne. 

Takács Lászlóné  elmondta, hogy a szemétlerakókkal szemben feljelentés alapján a szabálysértési eljárást lefolytatja, minden esetben pénzbüntetés kiszabására került sor. 
Varga János  képviselő szerint még az elfogadás előtt tisztázni kell miből áll a hulladékszállítási díj, tartalmazza –e a hitelfelvétel költségeit.

Dr. Török Antal   megkérdezte az önkormányzat  tulajdonosa –e a hulladéklerakónak, más vállalkozó viheti –e a szemetet, végezhet –e szolgáltatást a területen. Tud javasolni egy új szolgáltatót – Balatonboglári cég -  aki tudomása szerint kedvező ajánlatot adott Tapolcán. 

Hárshegyi József   elmondta 158 település és az öt szolgáltató hozta létre ezt a társulást. Az önkormányzat 3.114 eFt-tal járult hozzá a beruházáshoz. A szolgáltatók közbeszerzési eljárás során kerültek kiválasztásra, a próbaüzem már működik,  más szolgáltató által gyűjtött hulladékot egy magasabb áron lehet elhelyezni a hulladékgyűjtőkbe. 
Wind József    elmondta, hogy  szeptember 1-től már üzemszerűen működik a Királyszentistváni gyűjtőközpont, melynek üzemeltetési költsége a négy hónapra 440 mFt., melyben minden szállítási és gyűjtőponti, illetve válogatási költség szerepel. 
Ez éves szinten 1,32Mrd Ft költség 137 ezer háztartásra, azaz évente háztartásonként 9.635,-Ft szemétszállítás jutna. Ennek ellenére a szállítás jövőre 36.000,-Ft lesz, miből tevődik össze.
Monostorapáti Önkormányzat Képviselő-testülete nem fogadta el a szolgáltató 2010. január 1-től tervezett díj emelését, mely Tasnádi úr szerint jogtalan döntés volt. Szerinte mindenkinek vállalnia kell a Társulási Megállapodásban vállalt kötelezettségeit. 

Hárshegyi József    elmondta, hogy a különbözet a működési költségeket tartalmazza. Különböző űrtartalmú edényekre  lett a költség kiszámolva.  Költségek között szerepel a gépbeszerzés, a működtetés, fenntartás, évi lomtalanítás, a szelektív gyűjtés.  2010. évi díjak bevezetése ellen a kistérség együttesen lépett fel, ezért nem fogadták el a szolgáltató által közölt díjakat. 2011. január 1-től a lakosság köt szerződést a szolgáltatóval a szükséges edényméretnek megfelelő díjjal. 
Wind József  elmondta, hogy a próbaüzem költsége a pályázatban támogatott költségként jelentkezik. A tényleges adatokból kiszámítható a várható éves költség, visszaosztható az igénybevevő lakosságra. Továbbra sem érti mit tartalmaz a különbözet. 

A szemétszállítási díjat a lakosság a kuka nagyságának arányába fizeti, a szolgáltató pedig a beszállított súly alapján számol. 

Megkérdezte a II. ütembe tervezett gép beszerzést lehet –e EU-s támogatásból fedezni. 

Hárshegyi József   elmondta, hogy éppen ezt a célt szolgálta a Társulási Megállapodás és Alapító Okirat módosítása. Szélesíti a fejlesztési lehetőségeket, az ehhez szükséges pénzügyi források előteremtését. 

Kiss János   megkérdezte a kisebb űrtartalmú kukát ki tudják –e üríteni?  Kinek kell megvásárolni az edényt.

Hárshegyi József   elmondta, hogy  az edényt a lakosságnak kell megvásárolni, a szállító gépjárművek alkalmasak lesznek arra, hogy a kisebb kukát is tudják üríteni. 

Mivel több hozzászólás nem volt, ismertette a határozati javaslatot, kérte annak elfogadását. 

Képviselő-testület  5 igen szavazattal, egy nem szavazattal meghozta az alábbi: 

44/2010. /VIII. 18./ Ökt. számú

h a t á r o z a t o t
Monostorapáti község Önkormányzata Képviselő-testülete az Észak-Balatoni Térség Regionális Települési Szilárdhulladék-kezelési Önkormányzati Társulás Alapító Okiratának és Társulási Megállapodásának a Társulási Tanács 28/2010. /VII. 15./ ÉBRSZHK-TT. határozatával kezdeményezett módosításait elfogadja. 

A Képviselő-testület felkéri a polgármestert, hogy az elfogadó határozatot tartalmazó jegyzőkönyvi kivonatot a Társulásnak küldje meg. 

Képviselő-testület felhatalmazza a polgármestert, hogy a módosításokat tartalmazó egységes szerkezetű Alapító Okiratot és Társulási Megállapodást aláírja. 

Felelős:    Hárshegyi József



     polgármester

Határidő:  2010. szeptember 30. 

Hárshegyi József   polgármester elmondta, hogy a Tapolca és Környéke Kistérség Többcélú Társulás pályázatot nyújtott volna be komposztálás támogatására. A megpályázható összege lakásonként 1 db komposztláda, melynek költsége 10.000,-Ft, egy, vagy több településre közösen aprítógép beszerzése 500.000,-Ft értékben.  A lakosság körében végzett igényfelmérés nem volt sikeres. A kiküldött szórólapot, mely szerint vállalják a komposztálást,  Hegyesden 10, Monostorapátiban 100 család küldte vissza. A kistérség munkatársának tájékoztatása szerint a támogatás mértéke 95 %-os, a fennmaradó 5 %-ot az önkormányzatnak kellene biztosítani, mely kb. 580 eFt.  Igényfelméréskor úgy nyilatkozott a kistérség elnöke, hogy a saját forrást a kistérség, a pályázatot készítő munkatárs szerint pedig az önkormányzatnak kell biztosítani. Ez a saját erő jelenleg nem áll rendelkezésre.  A kistérség településcsoportonként készítené el a pályázatot – Monostorapáti, Kapolcs, Hegyesd – egy csoportba kerülne, Vigántpetend nem kíván komposztálni, Taliándörögd nem végezte el az igényfelmérést. 
A pályázatban garanciát kell vállalni arra, hogy 5 év után is működési a komposztálás. Amennyiben a szelektív gyűjtés már működik, csökkenthető a kukában elhelyezett szemét mennyisége, kezdeményezni lehetne a két hetenként szállítás bevezetését. Ezzel csökkenteni lehetne a díjat. 

Takács Lászlóné   elmondta, hogy 10 mFt-ot lehetne pályázni a 400 lakásra, ebből 5 millió forintot kommunikációra kell fordítani. Úgy gondolja ezért nem megfelelő ez a pályázat.

Hárshegyi József   polgármester kérte a képviselőket aki egyetért azzal, hogy a komposztálási pályázatot ne nyújtsák be, kézfeltartással jelezze. 
Képviselő-testület egyhangúlag 6 igen szavazattal meghozta az alábbi: 

45/2010. /VIII. 18./ Ökt. számú

h a t á r o z a t o t

Monostorapáti  község Önkormányzata Képviselő-testülete nem csatlakozik a házi komposztáláshoz, mivel a pályázathoz szükséges saját erőt anyagi helyzete miatt biztosítani nem tudja. 

Nem nyújt be pályázatot a Környezet és Energia Operatív Program – KEOP-2009-6.2.0/A. kódszámú „Fenntarthatóbb életmódot és fogyasztási lehetőségeket népszerűsítő, terjedésüket elősegítő mintaprojektek” című pályázati konstrukcióra. 
Képviselő-testület utasítja a körjegyzőt, hogy erről a Tapolca és Környéke Kistérség Többcélú Társulás elnökét értesítse. 

Felelős:    Takács Lászlóné

                 körjegyző

Határidő:  2010. augusztus  25. 

Takács Lászlóné   körjegyző elmondta, hogy az államháztartásról szóló 1992. évi XXXVIII. tv.  90. §.  (4) és (5) bek. rendelkezik a helyi önkormányzati költségvetési szerveknél  a megvalósítási- és teljesítményterv elkészítésének kötelezettségéről. A megvalósítási terv a költségvetési szerv közfeladat-ellátásának előfeltételeit, a szakmai megvalósítás folyamatának leírását tartalmazza. Előfeltételének tekintendők a szakmai, bérpolitikai, a költségvetési, valamint a finanszírozási jogszabályok, előírások, normák. A teljesítményterv a mérhető és számszerűsített éves követelményeket, illetve a közfeladat-ellátási teljesítményt tartalmazó terv, amelynek az irányító szerv döntése alapján az alkalmazott finanszírozási módon, önköltségszámításon, illetve a legjobb gyakorlaton alapuló értékelésen kell alapulnia. 
Mindkét terv elkészítésétől az Áht. 125. §. (4) bekezdése szerint az irányító szerv 2010-2011. években eltekinthet. 

Hárshegyi József   polgármester szerint még nem kiforrott a rendszer, a követelmények nem tisztázódtak, javasolta a megvalósítási terv, valamint a teljesítményterv elkészítésétől eltekinteni.

Képviselő-testület a javaslattal egyetértett, egyhangúlag 6 igen szavazattal meghozta az alábbi: 

46/2010. /VIII. 18./ Ökt. számú 

h a t á r o z a t o t

Monostorapáti község Önkormányzata Képviselő-testülete az Önkormányzat által fenntartott önállóan működő és gazdálkodó költségvetési szerveinél – az Áht. 90. §. (4) bekezdésben szereplő megvalósítási terv,  valamint az Áht. 90. §. (5) bekezdésében szereplő teljesítményterv készítésétől a 2010-2011-es költségvetési évre eltekint az Áht. 125. §. (4) bekezdésében leírtakra tekintettel. 
Hárshegyi József   polgármester ismertette Molnár Tibor körzeti megbízott  levelét, melyben tájékoztatja a Képviselő-testületet, hogy a régi VW Golf típusú személygépkocsi helyett egy VW Bora típusú személygépkocsit kapott a Veszprém Megyei Rendőr-főkapitányságtól, melynek rendszáma: RB 54-07. Apróbb javításokra szükség van, de állapota a korának megfelelő, javítási költségei a jövőben remélhetőleg kisebbek lesznek. Kéri továbbra is a gépjármű javításához az önkormányzat támogatását. 
Képviselők a tájékoztatást  tudomásul vették. 

Hárshegyi József   tájékoztatta a képviselőket, hogy megjelent egy új pályázati kiírás középületek komplex környezetbarát átalakítására.  Az orvosi rendelő felújítására pályázatot készítő cég, - mellyel szerződéssel rendelkezünk -  felajánlotta óvoda felújítására, átalakítására vonatkozó pályázat elkészítését. A tervek szerint ez egy bemutató beruházás lenne, 95 %-os támogatással. Nyeregtető kialakítással hasznosítani lehetne a tetőteret, a földszinten felszabaduló helyen pedig három csoport kialakítására lenne lehetőség.  Szükség van a konyha felújítására is, külső- belső szigetelésre, víz-villany vezetékek cseréjére. Mivel a pályázat a víztakarékos, energiatakarékos átalakítást támogatja, az esővíz hasznosítását is meg kell oldani, mely felhasználható a WC-k öblítésénél, napelemeket terveznek beépíteni. Megvizsgálják milyen lehetőség van a szükséges felújítások elvégzésére, mert a pályázat a teljes belső felújítást nem támogatja. A pályázatírók tervezői egységet is létrehoznak, ha kell komplett kivitelezést is vállalnak. 
Képviselő-testület a tájékoztatást tudomásul vette. 

Hárshegyi József  polgármester  elmondta, hogy Wind József márt több alkalommal kért a Körjegyzőségtől adatokat a csatornadíj megállapítására vonatkozóan, melyet minden alkalommal beszereztünk és megküldtünk részére. Jelenlegi – 2010. július 8-án kelt  - levelében kéri a képviselő-testület állásfoglalását arra, hogy a díj megállapítása jogszerűen történt, az értékcsökkenés képzése megfelelő. Kérésének megfelelően a csatornadíj megállapítására vonatkozó helyi rendeletet a képviselő-testület már kétszer tárgyalta, megvizsgálta, azt jogszerűnek találta, ezért nem módosította, kérelme elutasításra került. A mostani levelében kért adatokat az érintettek szintén megküldték részére. 
Wind József   elmondta, hogy az Állami Számvevőszék  jelentésében egyértelműen leírta, hogy azért alakult ki ez a helyzet, mert az öt település polgármestere hozzájárult a pályázati anyagtól való eltéréshez, ezzel lehetővé tették, hogy ne egységes amortizációs díj kerüljön megállapításra. Döntésükkel kárt okoztak az itt élő embereknek. A Bakonykarszt alapszabálya azt rögzíti, hogy helyben kell az amortizációt képezni, az üzemeltetési koncepció az önkormányzatok hozzájárulásával jött létre. Azt kéri a képviselő-testülettől  írják le,  mint árhatóság a díjat a hatályos jogszabályok alapján képezték, az értékcsökkenés számítása megfelelő. 

Hárshegyi József   elmondta, hogy az amortizációs díjak egy számlára futnak be, szétválás esetén mindenki vagyonarányosan kapja meg.  A célszerűség azt kívánta 220,-Ft legyen megállapítva a helyi rendeletben, ezzel 10 év alatt kifizetünk 20 évet. Ez egy elő takarékosság, ezen nem szabad változtatni a lakosság későbbi terhelése miatt. Ha Veszprém kilép a társulásból, az öt település nem tudja biztosítani a fenntarthatóságot. Amennyiben  így marad, 10 évig együttműködnek a társulás tagjai. 
Wind József  szerint  az a probléma, hogy nem a jogszabályban előírt amortizációt alkalmazzák. A pályázat feltételezi, hogy a társulás nem válik szét, ezért közösen kell az egységesen megállapítható amortizációt alkalmazni. Vissza kell vonni az öt településnek a hozzájárulását arra vonatkozóan, hogy a pályázati támogatásban rögzítettektől el kívánnak térni. A jelenlegi díjpolitikával nem képződik annyi amortizációs bevétel,  amennyi a fenntartási költségekre kell, 8 év múlva problémák lehetnek. Véleménye szerint Veszprém nem léphet ki a társulásból, mert azzal a projekt  megbukik, a fenntartás nem biztosítható.
Polgár László   megkérdezte, ki jogosította fel az öt polgármestert arra, hogy az eredeti projektben rögzítettektől eltérjenek.  Erről miért nem tájékoztatták a lakosságot, illetve a képviselő-testületet. Véleménye szerint ez törvénysértő. Tudomásul kell venni, hogy ezt fenntartani 1300 család nem tudja. Miért szavazták meg azt, hogy ilyen nagy kapacitású tisztító épüljön. Szerinte Márta Istvánnak nem volt szavazati joga, milyen alapon avatkozott bele. A lakosság arról sem kapott tájékoztatást, hogy a Kohéziós Alapból nyert támogatás csak a beruházást támogatja, a fenntartást már nem. Miért kellett csatlakozni a nagyvárosokhoz, miért nem kistérségi szinten pályáztak. 
Hárshegyi József   szerint a jelenleg tárgyalandó téma az árképzés kérdése, amelyről már többször is tárgyaltak. A társulási szerződéssel kapcsolatos módosításokat a képviselő-testületnek mindig jóvá kellett hagynia, tehát a képviselők tájékoztatva lettek. 
A szennyvízcsatorna hálózat megépítésére több pályázatot is próbáltak benyújtani az önkormányzatok. 1996-ban próbálkoztak először egy Flamand pályázattal, majd minden évben ez a beruházás napirenden volt. 2003-ban a Bakonykarszt, a Fejlesztési Igazgatóság, a Környezetvédelmi Minisztérium javasolta a csatlakozást Veszprémhez, illetve Zirchez. 

Wind József   megkérdezte van –e a Veszprém és Térsége Szennyvízelvezetési és Kezelési Önkormányzati Társulásnak külön költségvetése, mert erről nem kapott adatot. A PIU-tól és az Egervölgye  Szennyvíz-beruházási Viziközmű Társulattól kapott.
A tervezési költségként szereplő 36 mFt-ból miért kapott duplán Taliándörögd, és miért szerepel benne a Veszprémben elvégzett aszfaltozás. 

Egyed Péter   képviselő  elmondta, volt egy lakossági kezdeményezés az útjavításra vonatkozóan, van –e már valamilyen eredmény, mikorra várható a javítások elvégzése. Már többször elmondta, hogy a Zrínyi utca jelenlegi állapotában balesetveszélyes, a vízelvezetés nincs megoldva, még sem történik semmi. Megkérdezte mire szól a garanciális javítási kötelezettség. Tudomása szerint a kivitelezési munkák megkezdése előtt felvételeket készítettek az utakról annak érdekében, hogy a helyreállításnál ne legyen vita. A Zrínyi utca aszfaltos részét  a Zrínyi u. 1-3 szám közötti területen teljes szélességben megbontották, az eredeti állapotban történő helyreállítást még sem végezték el. Ha a felvételeken nem látszik milyen minőségű út volt, elő kell venni az út terveket és meg kell mutatni milyen alappal készült az út. Javasolta hozzanak egy határozatot az utak helyreállítási kötelezettségére időpont kikötésével. 

Hárshegyi József   elmondta, hetente végig járják az utcákat, sajnos technológiai hibát követtek el a javítások során. Igazat ad mindenkinek, éppen ezért az utak helyreállításáig beruházást nem veszik át.  Külön kell választani az elmaradt  és a garanciális munkákat. A Zrínyi utca  javítása már akkor sem volt elfogadható, mikor elvégezték. A fővállalkozó megígérte  el végzik a javításokat. A vízelvezetőknek van egy élettartama, elhasználódtak, ezek állapotáért nem a kivitelező a felelős. 
Egyed Péter    szerint hathatósabb intézkedés kellene. A kivitelező már lassan két éve ígéri a javításokat, még sem történik semmi. Jogi útra kellene terelni ezt a problémát. Felhívta a figyelmet, hogy az Iskola előtti zárt árok és az út közötti részen folyik a csapadékvíz, szerinte 2-3 helyen bele kellene vezetni az árokba. 

Polgár László   szerint nem 30-as csővel kellett volna vízelvezetőt építeni, teknős módszerrel kellett volna a vizet elvezetni.
Takács Lászlóné   körjegyző elmondta, hogy többször írásban jelezték a kivitelezőnek az út felújítással kapcsolatos problémákat, ismertette a FŐBER-VeszprémBer Konzorcium levelét, melyben elismerik az úthelyreállítás minőségi kifogásait. Felszólították a vállalkozót, hogy augusztus 31-ig javítsa ki a hibákat. 

Wind József   megkérdezte a kivitelező ki lett –e fizetve.

Hárshegyi József    elmondta, hogy az összberuházás  értékének 10 %-a vissza lett tartva. 

Varga János   képviselő szerint, ha a megadott határidőre nem végzik el a munkát, - akár országos nyilvánossággal -  lépni kell. A gép kezelője is megmondta, hogy az emulziónak nincs értelme, a zúzalék nem fog beleragadni.  Egy nagyobb súlyú bejelentést kell tenni, már sokáig tűrtünk, határozottabb lépésre van szükség. 
Polgár László   elmondta, hogy a Dózsa utcában 6 cm-rel alacsonyabb a rács mint a bitumen, fel kellene emelni, amíg komolyabb baleset, vagy kár nem történik. Megkérdezte, hogy az utca végén lévő lakótelekre lepakolt törmeléket mikor szállítják el. Az újabb javítás előtt a ráragadt részeket le kell maratni, ahol a sáv megsüllyedt, megrepedt, a tömörítést újra el kell végezni.
Hárshegyi József    szerint a vízelvezető rácsokat már nem lehet megjavítani, újakat kell készíteni.   Az úttal kapcsolatos problémákat a PIU-nak kell jelezni, mivel Ők a megrendelők, Ők állnak kapcsolatban a kivitelezővel. 

Wind József   megkérdezte a kivitelezői szerződésben volt –e kötbér, az utakra vonatkozó műszaki átadás megtörtént –e. Ígérgetésen kívül lehet –e kényszeríteni a megfelelő minőségű munka elvégzésére a kivitelezőt. Mit jelent az eredeti állapot helyreállítása?

Hárshegyi József    elmondta, a beruházás még nem került átvételre,  kötbér szerepel a szerződésben. Az eredeti helyreállítás sávos helyreállítást jelent. 

Egyed Péter képviselő javaslatára ismertette a határozati javaslatot, kérte annak elfogadását. 

Képviselő-testület a javaslattal egyetértett, egyhangúlag 6 igen szavazattal meghozta az alábbi: 

47/2010. /VIII. 18./ Ökt. számú

h a t á r o z a t o t 
Monostorapáti község Önkormányzatának Képviselőtestülete megállapítja, hogy  a Veszprém és Térsége Szennyvízelvezetési és kezelési Önkormányzati Társulás ,valamint a Swietelsky Magyarország Kft. és Monostorapáti, Taliándörögd Körjegyzőség között  2008. november 5-én  megállapodás jött létre az  önkormányzati utak helyreállítására. A megállapodás alapján a munkálatokat 2009. június 30-ig  kellett elvégezni. 

Az elvégzett munka minősége a megállapodásban foglaltaknak nem felelt meg, ezért ebben az évben ismételten elvégezték az út javítást. Megállapítottuk, hogy az út helyreállítás minősége továbbra is kifogásolható. 

Többszöri jelzésre a  FŐBER-VeszprémBer Konzorcium mérnöke  felszólította a kivitelezőt a garanciális hibák előírt minőségben történő azonnali kijavítására, de legkésőbb 2010. augusztus 30-ig.

Kérjük a megrendelőt, - Társulást -  amennyiben határidőig a munkálatok nem készülnek el, a  Megállapodás II./3. pontja alapján a jótállási bankgarancia terhére a munkákat  végeztesse el, más külső kivitelezővel legkésőbb 2010. szeptember 15-ig. 

Kérjük továbbá a megállapodásban nem szereplő – előzetesen elkészített - Zrínyi utca aszfaltbetonnal történő helyreállítását, eredeti állapotnak megfelelően a 222-3/2004. számú állapotfelmérő  tájékoztató levél alapján.

Képviselőtestület felhatalmazza a körjegyzőt, hogy a határozatot küldje meg a Társulásnak, valamint a kivitelezőnek. 

Felelős: Takács Lászlóné

                 



   körjegyző 

Határidő: 2010. augusztus 19.

Kiss János    elmondta, hogy Kövecses Jenő melletti  utat elmosta az eső, kérte a polgármestert  vitessen oda murvát. 

Egyed Péter   képviselő elmondta, hogy a Huszár Pál  zártkerti pincéje előtti útról az eső lehordta a nagyobb murvadarabokat, vissza kellene vinni a gödrökbe és tömöríteni. 

Varga János    képviselő elmondta, hogy a háziorvos által már többször kért parkoló, illetve járda építésének problémáját meg kellene oldani, ne hordják be a sarat a váróhelyiségbe. 
Hárshegyi József   polgármester elmondta, hogy a járda építés, pénz kérdése. Nem kapott az önkormányzat ÖNHIKI-s támogatást, a működési hitelkeretet nem lehet túllépni, jelenleg nincs rá fedezet, nem lehet vásárolni. 

A hegyút javítását a közmunkásokkal elvégezteti. 

Mivel több hozzászólás nem volt, az ülést 20.30 órakor bezárta. 

kmf.


Hárshegyi József




Takács Lászlóné


  polgármester





     körjegyző
Jegyzőkönyv hitelesítők: 

Csillag Csaba





 Egyed Péter

            alpolgármester




  képviselő
